Dilecto Giraldo presbitero. Ego Sambannus vendo tibi unum medium plantum de Sancti Vincentii terra, in pago Matisconense, in villa Sanciaco. Terminatur a mane terra Sancti Laurentii, a medio die et a circio jam dicti Sancti Vincentii terra, a sero terra Sancti Petri. Habet in longo perticas XLV, in latitudine perticas VI et dimidiam. Infra istum terminum vel perticationem tibi vendo per licentiam domni Gausleni episcopi et canonicorum Sancti Vincentii quia de eorum esse debet communia, et accipio ex te pecuniam valentem solidos XIII. Tali vero ratione, si recipere volueris in vita tua ad ipsum precium, canonici Sancti Vincentii tibi reddant, et si recipere nolueris quamdiu vixeris teneas; post tuum vero decessum ad mensam canonicorum perveniat. S. Sambadini qui fieri et firmare rogavit. S. Gausleni episcopi. S. Adalardi. S. Aldonis. S. Rannulfi. S. Walterii. S. Duranni. S. Aynardi. S. Adalgisi.